ఈ కారు ధర రూ.2.62 కోట్లు!
-  మార్కెట్లోకి ఆడి ఆర్‌8 వీ10 ఫ్లస్‌
                  హైదరాబాద్‌ : తెలుగు రాష్ట్రాల్లో లగ్జరీ కార్లకు డిమాండ్‌ పెరుగుతోందని ఆడి హైదరాబాద్‌ మేనేజింగ్‌ డైరెక్టర్‌ రాజీవ్‌ సంఘ్వీ అన్నారు. శనివారం ఆయన హైదరాబాద్‌ మార్కెట్లోకి సరికొత్త ఆడి ఆర్‌8 వి 10 ఫ్లస్‌ మోడల్‌ను విడుదల చేశారు. ఈ సందర్బంగా సంఘ్వీ మీడియాతో మాట్లాడుతూ దీని ధర రూ.2.62 కోట్లుగా నిర్ణయించామన్నారు. ఇది కేవలం 3.2 సెకండ్లలోనే 100 కిలోమీటర్ల వేగాన్ని పుంజుకుంటుందన్నారు. ఇంజిన్‌ 610 హెచ్‌పి సామర్థ్యం కలిగి ఉందన్నారు. 2015లో తెలుగు రాష్ట్రాల్లో మొత్తంగా 590 ఆడి కార్లను విక్రయించామని చెప్పారు. ఇందులో తెలంగాణ 70 శాతం, ఆంధ్రప్రదేశ్‌ 30 శాతం చొప్పున వాటా కలిగి ఉన్నాయన్నారు. ప్రస్తుత ఏడాదిలో అమ్మకాలు మరింత పెరుగొచ్చన్నారు. ఎక్కువగా డాక్టర్లు, రియల్‌ ఎస్టేట్‌ వ్యాపారాలు, సాఫ్ట్‌వేర్‌, అధిక ఆదాయం కలిగిన వర్గాలు ఆడి కార్ల కొనుగోలుకు ఆసక్తి చూపుతున్నారన్నారు. తెలుగు రాష్ట్రాల్లో లగ్జరీ కార్ల మార్కెట్‌లో తమకు 31 శాతం వరకు వాటా కలిగి ఉన్నామన్నారు. దేశ వ్యాప్తంగా కూడా లగ్జరీ కార్లకు డిమాండ్‌ పెరుగుతుందన్నారు.
మీ స్నేహితులకు రికమెండ్ చెయ్యండి